131. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 561 της 12/27 Νοεμ. 1985 (ΦΕΚ Α΄ 199) Ίδρυση παραρτημάτων και τμημάτων ΤΕΙ και καθορισμός περιεχομένου σπουδών και διάρκειας φοίτησης αυτών, κατάργηση τμημάτων Τ.Ε.Ι. και ρύθμιση θεμάτων σπουδαστών και οργάνωσης και λειτουργίας τους, σύσταση νέων θέσεων προσωπικού στα Τ.Ε.Ι. Έχοντας υπόψη: 1.Τις διατάξεις των άρθρ. 4 παρ. 2 και 25 παρ. 1 σε συνδυασμό με αυτές του άρθρ. 33 παρ. Ι του Νόμ. 1404/1983 «Δομή και λειτουργία των Τεχνολογικών και Εκπαιδευτικών Ιδρυμάτων (Τ.Ε.Ι.)» ΦΕΚ 173 τ.Α΄. 2.Τις διατάξεις του άρθρ. 24 παρ. 5 του Νόμ. 1558/1985 «Κυβέρνηση και κυβερνητικά όργανα» ΦΕΚ 137 τ.Α΄. 3.Τις από 18.12.1984 (αριθμός πρακτικού 2/84) και 27.2.1985 (αριθμός πρακτικού 3/85) εισηγήσεις του Συμβουλίου Τεχνολογικής εκπαίδευσης (ΣΤΕ). 4.Τις α)1723/13.3.85, β)Τ.Θ.222/356/26.3.85, 752/26.3.85, ΔΦ.22.1/1463/11.4.85 και ΔΦ22.2./ 1784/26.4.85, γ)861/1.4.1985, δ)313/14.3.85, 1534/ 3.4.85 και 2328/9.5.85, ε)567/Φ.120/27.3.85, στ)354/15.3.85 και 639/10.4.85 ζ)146/1.3.85, 413/ 6.3.85 και 412/6.3.85, η)314/14.3.85 και θ)338/6.3. 85 γνώμες των Τ.Ε.Ι. α)Αθήνας, β)Θεσσαλονίκης, γ)Πάτρας, δ)Λάρισας, ε)Ηρακλείου, στ)Καβάλας, ζ)Κοζάνης η)Σερρών και θ)Μεσολογγίου αντίστοιχα που ζητήθηκαν με το Ε5/1229/5.2.85 έγγραφο του Υπουργείου Εθνικής Παιδείας και Θρησκευμάτων. 5.Την 805/1985 γνωμοδότηση του Συμβουλίου της Επικρατείας, με πρόταση των Υπουργών Εθνικής Παιδείας και Θρησκευμάτων, Προεδρίας της Κυβέρνησης και Οικονομικών, αποφασίζουμε: ΚΕΦΑΛΑΙΟ Α Ίδρυση Παραρτημάτων και τμημάτων Τ.Ε.Ι.  και καθορισμός του περιεχομένου σπουδών  και της διάρκειας φοίτησης αυτών. Ίδρυση Παραρτήματος και Τμημάτων Τ.Ε.Ι. Άρθρ.1.-1.Ιδρύεται, στο Τεχνολογικό Εκπαιδευτικό Ίδρυμα (Τ.Ε.Ι.) Καβάλας, παράρτημα με έδρα τη Δράμα. 2.Ιδρύεται, στο Τεχνολογικό Ίδρυμα (Τ.Ε.Ι.) Μεσολογγίου, παράρτημα με έδρα την Άρτα. 3.Ιδρύονται τα ακόλουθα τμήματα σε σχολές των Τ.Ε.Ι., ως εξής: α)Τμήμα «συνεταιριστικών οργανώσεων και εκμεταλλεύσεων» στη σχολή διοίκησης και οικονομίας των Τ.Ε.Ι. Ηρακλείου και Μεσολογγίου. β)Τμήμα «διοίκησης μονάδων υγείας και πρόνοιας» στη σχολή διοίκησης και οικονομίας του Τ.Ε.Ι. Αθήνας. γ)Τμήμα «συντήρησης, αρχαιοτήτων και έργων τέχνης» και τμήμα «φωτογραφίας» στη σχολή γραφικών τεχνών και καλλιτεχνικών σπουδών του Τ.Ε.Ι. Αθήνας. (Αντί για τη σελ. 516,57771) Σελ. 516,57771(α) Τεύχος Θ32-Σελ. 85 592 Κέντρα Ανώτερης Τεχ/κής Εκπ/σης (Κ.Α.Τ.Ε.) Τεχν/κά Εκπ/κά Ιδρύματα (Τ.Ε.Ι.) 32.Ε.κ.128-131 δ)Τμήμα «πολιτικών δομικών έργων» στη σχολή τεχνολογικών εφαρμογών των Τ.Ε.Ι. Πειραιά, Ηρακλείου και Σερρών. ε)Τμήμα «πολιτικών έργων υποδομής» στη σχολή τεχνολογικών εφαρμογών Τ.Ε.Ι. Αθήνας, Θεσσαλονίκης, Λάρισας και Πάτρας. στ)Τμήμα «τεχνολογίας ιατρικών οργάνων» στη σχολή τεχνολογικών εφαρμογών του Τ.Ε.Ι. Αθήνας. ζ)Τμήμα «διατροφής» στη σχολή τεχνολογίας τροφίμων του Τ.Ε.Ι. Θεσσαλονίκης που στο εξής ονομάζεται «σχολή τεχνολογίας τροφίμων και διατροφής». η)Τμήμα «οινολογίας και τεχνολογίας ποτών» στη σχολή τεχνολογίας τροφίμων του Τ.Ε.Ι. Αθήνας που στο εξής ονομάζεται «σχολή τεχνολογίας τροφίμων και διατροφής». θ)Τμήμα «τεχνολογία τροφίμων» στη σχολή τεχνολογίας τροφίμων και διατροφής των Τ.Ε.Ι. Αθήνας και Θεσσαλονίκης. ι)Τμήμα «θερμοκηπιακών καλλιεργειών και ανθοκομίας» στη σχολή τεχνολογίας γεωπονίας του Τ.Ε.Ι Ηρακλείου. ια)Τμήμα «διοίκησης επιχειρήσεων» στη σχολή διοίκησης και οικονομίας των Τ.Ε.Ι. Κοζάνης και Καβάλας. ιβ)Τμήμα ηλεκτρολογίας «στο παράρτημα Λαμίας του Τ.Ε.Ι. Λάρισας. ιγ)Τμήμα «δασοπονίας» στα παραρτήματα Καρδίτσας και Δράμας των Τ.Ε.Ι. Λάρισας και Καβάλας αντίστοιχα. ιδ)Τμήμα «νοσηλευτικής» στο παράρτημα Λαμίας του Τ.Ε.Ι. Λάρισας. ιε)Τμήμα «Βρεφονηπιοκομίας» στη σχολή επαγγελμάτων υγείας και πρόνοιας του Τ.Ε.Ι. Θεσσαλονίκης. ιστ)Τμήμα ενεργειακής τεχνικής «στη σχολή τεχνολογικών εφαρμογών» του Τ.Ε.Ι. Αθήνας. Τμήμα «αυτοματισμού» στη σχολή τεχνολογικών εφαρμογών του Τ.Ε.Ι. Χαλκίδας. ιη)Τμήμα «φυτικής παραγωγής» στο παράρτημα Άρτας του Τ.Ε.Ι. Μεσολογγίου. Ως έναρξη λειτουργίας των τμημάτων της παραγράφου αυτής ορίζεται το ακαδημαϊκό έτος 1985-86 εκτός από τα τμήματα με τα στοιχεία (ιστ), (ιζ) και (ιη) των οποίων ως έναρξη λειτουργίας ορίζεται το ακαδημαϊκό έτος 1986-87. Περιεχόμενο σπουδών και διάρκεια Φοίτησης των νεοϊδρυομένων Τμημάτων των Τ.Ε.Ι. Άρθρ.2.-1.ΤΜΗΜΑ ΣΤΕΛΕΧΩΝ ΣΥΝΕΤΑΙΡΙΣΤΙΚΩΝ ΟΡΓΑΝΩΣΕΩΝ ΚΑΙ ΕΚΜΕΤΑΛΛΕΥΣΕΩΝ. Παρέχει θεωρητική και πρακτική εκπαίδευση για τη δημιουργία στελεχών συνεταιριστικών οργανώσεων και εκμεταλλεύσεων παραγωγής μεταποίησης, διακίνησης και εμπορίας αγαθών και υπηρεσιών, Σελ. 516,57772(α) Τεύχος Θ32-Σελ. 86 ικανών να οργανώσουν και να διαχειρίζονται δραστηριότητες που αφορούν στην αγορά ειδών απαραιτήτων για τη λειτουργία της συνεταιριστικής μονάδας ή εκμετάλλευσης, τη χρηματοδότησή της, τη διάθεση της παραγωγής της και γενικά κάθε μορφής τεχνικοοργανωτικού θέματος, που προάγει τους οικονομικούς και κοινωνικούς σκοπούς της. Η διάρκεια φοίτησης στο τμήμα αυτό καθορίζεται σε έξι διδακτικά εξάμηνα.

[Source: greek_legal_code_raptarchis | Tokens: 4525]